**ПРЕЗИДЕНТИ ҶУМҲУРИИ ТОҶИКИСТОН**

**ФАРМОН**

**«Дар бораи чораҳои иловагии беҳтар намудани шароити**

**моддии иштирокчиёну маъюбони Ҷанги Бузурги Ватании**

**солҳои 1941-1945 ва ҳамсарони бесаробонмондаи ҷанговарони**

**дар ин ҷанг ҳалокгардида»**

Бо маќсади беҳтар намудани вазъи моддии иштирокчиёну маъюбони Ҷанги Бузурги Ватании солҳои 1941-1945 ва ҳамсарони бесаробонмондаи ҷанговарони дар ин ҷанг ҳалокгардида ф а р м о н м е д и ҳ а м:

1. Аз 1 сентябри соли 2002 нафаќаи иштирокчиён ва маъюбони Ҷанги Бузурги Ватании солҳои 1941-1945, 20 сомонӣ ва ҳамсарони бесаробонмондаи ҷанговарони дар ин ҷанг ҳалокгардида 10 сомонӣ зиёд карда шавад.

2. Ҳукумати Ҷумҳурии Тоҷикистон:

- манбаи маблағгузории пардохтҳои мазкурро барои соли 2002 муайян намояд;

- ҳангоми таҳияи Буҷети давлатӣ барои соли 2003 ва солҳои минбаъда барои ин маќсадҳо маблағҳои зарурӣ пешбинӣ намояд.

**Президенти**

**Ҷумҳурии Тоҷикистон Э. Раҳмонов**

**ш. Душанбе**

**аз 31 августи соли 2002, №879**